钦定古今图书集成/理学汇编/学行典/第235卷 > 封延伯
## 钦定古今图书集成/理学汇编/学行典/第235卷 > 封延伯

按《南齐书孝义传》：“封延伯，字仲琏，渤海人也。有学行，
不与世人交，事寡嫂甚谨，州辟主簿，举秀才不就，后
乃仕。垣崇祖为豫州，启太祖用为长史，带梁郡太守。
以疾自免，侨居东海，遂不至京师。三世同财，为北州
所宗附。豫章王辟中兵，不就，卒。建元三年，大使巡行
天下。义兴陈元子四世一百七十口同居武陵郡。邵
荣兴、文献叔八世同居，东海徐生之、武陵范安祖、李
圣伯、范道根五世同居，零陵谭弘宝、衡阳何弘、华阳
阳黑头疏从四世同居，并共衣食。”诏表门闾，蠲税租。
又蜀郡王续祖、华阳郝道福，并累世同爨。建武三年，
明帝诏表门闾，蠲调役。